

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA TOMPOJEVCI

KLASA: 604-01/19-01/1

URBROJ:2196/07-03-19-2

Tompojevci, 30. prosinac 2019. godine

Na temelju članka 6. i 7. Odluke o stipendiranju studenata („Službeni vjesnik“ Vukovarsko-srijemske županije br. 17/19), Općina Tompojevci, objavljuje:

**NATJEČAJ**

**za dodjelu stipendija Općine Tompojevci za akademsku godinu 2019/2020.**

I.

Pravo prijave na natječaj za dodjelu stipendija imaju redovni studenti koji ispunjavaju slijedeće uvjete:

1. da su državljani Republike Hrvatske,

2. da imaju prebivalište na području Općine Tompojevci,

3. da su redovni studenti prve, druge, treće ili viših godina studija,

4. da su upisali poslijediplomski studij

5. da ne primaju stipendiju ili potporu od strane drugog isplatitelja

II.

Uvjeti iz točke I. ovog natječaja primjenjuju se i na redovne studente koji studiraju izvan Republike Hrvatske, ako je sustav ocjenjivanja u suglasju sa sustavom ocjenjivanja Republike Hrvatske.

III.

Uz obrazac zahtjeva kandidati su obvezni priložiti sljedeću dokumentaciju:

* presliku osobne iskaznice
* potvrdu fakulteta o statusu redovnog studenta i upisanoj godini studija, iz koje je jasno vidljivo da ne ponavlja upisanu godinu (izvornik)
* uvjerenje o upisu poslijediplomskog studija u tekućoj akademskoj godini s naznačenim vremenom trajanja obrazovnog procesa (izvornik)
* izjavu da se ne ostvaruje pravo na drugu stipendiju ili neku drugu vrstu potpore (na obrascu)
* IBAN računa studenta – student mora biti vlasnik računa (preslika kartice, ugovora ili sl.).

IV.

Odluku o dodjeli stipendija donosi Općinski načelnik.

Dostava odluke o dodjeli stipendija vrši se javnom objavom na internetskim stranicama i oglasnoj ploči Općine.

V.

Stipendija se daje za akademsku godinu 2019./2020. i bit će isplaćena u 10 jednakih obroka.

Visina neto mjesečnog obroka stipendije iznosi **800,00 kuna**.

VI.

Zahtjev s potrebnom dokumentacijom za natječaj za dodjelu stipendije Općine Tompojevci za akademsku godinu 2019/2020 treba dostaviti najkasnije do 13. siječnja 2020. godine na adresu:

**Općina Tompojevci**

**Jedinstveni upravni odjel**

**A.G. Matoša 9,**

**32238 Tompojevci**,

s naznakom:

„Za natječaj za dodjelu stipendija Općine Tompojevci.“

**Nepravodobne i nepotpune prijave neće se razmatrati**.

Općinski načelnik

Zdravko Zvonarić